《自溧阳达上塘官河舟屡行矣不能尽名其所经偶》
宋代·赵蕃

平生溧阳船，白首凡几遭。
宜其登览地，靡复应接劳。
吴流乱如带，吴岫冗若毛。
吴人阙共载，吴语闻空嘈。
虽云面目熟，竟尔名字逃。
冬常置雨雪，春复冲波涛。
兹行又累日，逆风苦悲号。
曾微咫尺帆，颇费千万篙。
一以付累句，再焉兹薄醪。
诗书陶靖节，相马九方皋。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。